আবিদ আলী

আবিদ আলী (উর্দু: عابد علی‎‎; জন্ম: ১৬ অক্টোবর, ১৯৮৭) লাহোরে জন্মগ্রহণকারী পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ দলের প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও ডানহাতে লেগ ব্রেক বোলিংয়ে পারদর্শী তিনি। ২০০৫ সালে লিস্ট এ ও ২০০৭ সালে প্রথম-শ্রেণীর ক্রিকেটে অভিষেক ঘটে তার। মার্চ, ২০১৯ সালে পাকিস্তানের পক্ষে প্রথমবারের মতো আন্তর্জাতিক ক্রিকেটে অংশগ্রহণ করেন। সিরিজের চতুর্থ ওডিআইয়ে সেঞ্চুরি করলেও প্রতিপক্ষ অস্ট্রেলিয়ার কাছে পরাজয়বরণ করে তার দল। আন্তর্জাতিক অঙ্গনে অভিষেক ঘটার পূর্বে শতাধিক প্রথম-শ্রেণীর খেলায় ৬৭০০ রান ও লিস্ট এ ক্রিকেটে ৩০০০-এর অধিক রান সংগ্রহে সক্ষমতা দেখান। ২৬ ডিসেম্বর, ২০০৭ তারিখে কায়েদ-ই-আজম ট্রফিতে লাহোর রবি দলের সদস্যরূপে প্রথম-শ্রেণীর ক্রিকেটে অভিষেক পর্ব সম্পন্ন হয় তার। অক্টোবর, ২০১৭ সালে ইসলামাবাদের পক্ষে দূর্দান্ত ক্রীড়াশৈলী প্রদর্শনে করেন। ২০১৭-১৮ মৌসুমের কায়েদ-ই-আজম ট্রফিতে পাকিস্তান ন্যাশনাল ব্যাংকের বিপক্ষে শুরুতে ব্যাটিংয়ের নেমে ২৩১ রানে অপরাজিত থাকেন। ঐ প্রতিযোগিতায় সাত খেলায় ৫৪১ রান তুলে ইসলামাবাদের পক্ষে সর্বোচ্চ রান সংগ্রাহকে পরিণত হন। ফেব্রুয়ারি, ২০১৮ সালে রিজিওনাল ওয়ানডে কাপ প্রতিযোগিতায় পেশাওয়ারের বিপক্ষে ২০৯ রানে অপরাজিত ছিলেন। এটিই লিস্ট এ ক্রিকেটে যে-কোন পাকিস্তানি ব্যাটসম্যানের মধ্যে সর্বোচ্চ ও চতুর্থ পাকিস্তানি ব্যাটসম্যান হিসেবে লিস্ট এ ক্রিকেটে ২০০ রানের মাইলফলক স্পর্শ করেছিলেন। এপ্রিল, ২০১৮ সালে ফেডারেল এরিয়াজ দলের সদস্যরূপে পাকিস্তান কাপে অংশ নেন। ঐ প্রতিযোগিতার দ্বিতীয় খেলায় ১০৯ রানের ইনিংস খেলেন। এরফলে তার দল ১৪৯ রানের ব্যবধানে জয় তুলে নেয়। মার্চ, ২০১৯ সালে পাকিস্তান কাপে খাইবার পাখতুনখোয়ার সদস্যরূপে অন্তর্ভুক্ত হন। মার্চ, ২০১৯ সালে সংযুক্ত আরব আমিরাতে অস্ট্রেলিয়া দলের বিপক্ষে ওডিআই সিরিজ খেলার জন্যে পাকিস্তান দলের অন্যতম সদস্য হন। ২৯ মার্চ, ২০১৯ তারিখে অস্ট্রেলিয়ার বিপক্ষে ওডিআইয়ে অভিষিক্ত হন তিনি। চমৎকার খেলেন তিনি। বৈশ্বিকভাবে পঞ্চদশ ও তৃতীয় পাকিস্তানি হিসেবে অভিষেক ওডিআইয়ে সেঞ্চুরি করার গৌরব অর্জন করেন। ১১২ রান তুলে অভিষেক ওডিআইয়ে পাকিস্তানের সর্বোচ্চ রান সংগ্রাহক হন। এপ্রিল, ২০১৯ সালে পাকিস্তান ক্রিকেট বোর্ড কর্তৃক ইংল্যান্ডে অনুষ্ঠিতব্য ক্রিকেট বিশ্বকাপের জন্যে ১৫-সদস্যবিশিষ্ট পাকিস্তান দলের তালিকা প্রকাশ করে। ঐ তালিকায় তিনিও অন্তর্ভুক্ত হন। "Abid Ali"। ESPN Cricinfo। সংগ্রহের তারিখ ৮ জানুয়ারি ২০১৭।  "Australia beat Pakistan in fourth ODI despite Abid Ali's century on debut"। The Guardian। সংগ্রহের তারিখ ৩০ মার্চ ২০১৯।  "Ex-captain wants Abid Ali in World Cup for Pakistan"। Business Recorder। সংগ্রহের তারিখ ৩০ মার্চ ২০১৯।  "Quaid-e-Azam Trophy, Group A: Faisalabad v Lahore Ravi at Faisalabad, Dec 26-29, 2007"। ESPN Cricinfo। সংগ্রহের তারিখ ৮ জানুয়ারি ২০১৭।  "Pool A, Quaid-e-Azam Trophy at Islamabad, Oct 15-18 2017"। ESPN Cricinfo। সংগ্রহের তারিখ ১৮ অক্টোবর ২০১৭।  "Quaid-e-Azam Trophy, 2017/18: Islamabad Batting and bowling averages"। ESPN Cricinfo। সংগ্রহের তারিখ ৮ এপ্রিল ২০১৮।  "Islamabad batsman Abid Ali hits highest 50-over score in Pakistan's history"। Sport360। সংগ্রহের তারিখ ৬ ফেব্রুয়ারি ২০১৮।  "After Kamran Akmal, this Pakistan player scores 200 in a 50-over match"। Sports Wallah। ৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।  "Pakistan Cup one-day tournament to begin in Faisalabad next week"। Geo TV। সংগ্রহের তারিখ ২১ এপ্রিল ২০১৮।  "Pakistan Cup Cricket from 25th"। The News International। সংগ্রহের তারিখ ২১ এপ্রিল ২০১৮।  "Abid guides Federal Areas to 2nd Pak Cup victory"। The News International। সংগ্রহের তারিখ ৩০ এপ্রিল ২০১৮।  "Federal Areas aim to complete hat-trick of Pakistan Cup titles"। Pakistan Cricket Board। সংগ্রহের তারিখ ২৫ মার্চ ২০১৯।  "Pakistan Cup one-day cricket from April 2"। The International News। সংগ্রহের তারিখ ২৫ মার্চ ২০১৯।  "Shoaib Mailk to lead ODI squad in UAE, Sarfaraz Ahmed among six players rested"। ESPN Cricinfo। সংগ্রহের তারিখ ৮ মার্চ ২০১৯।  "Pakistan squad for Australia ODIs announced"। Pakistan Cricket Board। সংগ্রহের তারিখ ৮ মার্চ ২০১৯।  "4th ODI (D/N), Australia tour of United Arab Emirates at Dubai, Mar 29 2019"। ESPN Cricinfo। সংগ্রহের তারিখ ২৯ মার্চ ২০১৯।  "Abid Ali Makes Century In Debut Match"। Urdu Point। সংগ্রহের তারিখ ২৯ মার্চ ২০১৯।  "Maxwell lifts Australia in tense win"। Cricket Australia। সংগ্রহের তারিখ ২৯ মার্চ ২০১৯।  "Mohammad Amir left out of Pakistan's World Cup squad"। ESPN Cricinfo। সংগ্রহের তারিখ ১৮ এপ্রিল ২০১৯।  "Amir left out of Pakistan's World Cup squad"। International Cricket Council। সংগ্রহের তারিখ ১৮ এপ্রিল ২০১৯।  মোহাম্মদ হাসনাইন ২০১৯ ক্রিকেট বিশ্বকাপ দলসমূহ একদিনের আন্তর্জাতিক অভিষেকে শতরানের তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আবিদ আলী (ইংরেজি) ক্রিকেটআর্কাইভে আবিদ আলী (সদস্যতা প্রয়োজনীয়) (ইংরেজি)